EkBass/fiwiki-20250220-pages-articles huggingface dataset:
Kylmiltään lukeminen

Kylmiltään lukemisellahttp://www.skepsis.fi/ihmeellinen/cold_reading.html (engl. cold reading) tarkoitetaan muun muassa mentalistien, taikurien ja ennustajien käyttämiä tekniikoita, joilla pyritään tuottamaan jostakin henkilöstä tietoa ja luomaan vaikutelma selvänäkemisestä. Kylmiltään lukemista harjoittava henkilö pyrkii muun muassa kohteensa eleitä, ilmeitä ja äänenpainoja tarkkailemalla saamaan jotain sellaista tietoa, jota kohde ei suoranaisesti tälle kerro. Kylmiltään lukemisessa käytettäville tekniikoille on ominaista, että ne eivät vaadi ennakkotietoja henkilöstä, johon niitä käytetään.http://www.denisdutton.com/cold_reading.htm Eräs kylmiltään lukemista harjoittavien käyttämä tekniikka on esittää jokin todella laaja- alainen kohteeseensa liittyvä olettamus ja sen jälkeen tehdä jatkopäätelmiä aiheesta kohteensa reaktioiden perusteella.http://www.csicop.org/specialarticles/show/tip_the_canoe_of_tyler_too Kylmiltään lukija voi esimerkiksi todeta aistivansa kohteen elämässä "naishenkilön, joka on kokenut tuskaa, ehkä sydänongelmien tai syövän takia". Sydänongelmat ja syöpä koskettavat todella monia, ja täten kohde todennäköisesti tietää jonkun naishenkilön, joka on kärsinyt jommastakummasta. Tämän jälkeen kohde saattaa antaa kylmiltään lukijalle tietoa henkilöstä, jota olettamus kosketti. Kylmiltään lukija voi käyttää saamaansa tietoa tehdäkseen edelleen lisää olettamuksia kohteesta. Kohteelle voi syntyä illuusio siitä, että kylmiltään lukija tietää tämän elämästä enemmän kuin todellisuudessa. Lukemisen ei aina tarvitse tapahtua kylmiltään. Lukija voi myös hankkia tietoa kohteesta ennalta. Tunnettu tapaus on tv-saarnaaja Peter Popoff, jonka tekniikka perustui siihen, että hänen vaimonsa välitti hänelle kesken esityksen radiolähettimen kautta, jotka avustajat olivat hankkineet yleisössä olevista ihmisistä. == Lähteet == Luokka:Ennustaminen
François-Auguste Biard

François-Auguste Biard (29. kesäkuuta 1799 Lyon, Ranska – 20. kesäkuuta 1882 Les Plâtreries, Samois-sur-SeineLe cimetière de Samois - Personnes célébres et bienfaiteurs enterrés au cimetière du village Samois en bordure du massif de Fontainebleau. Les hameaux de Samois ) oli ranskalainen laatukuvamaalari. Hän matkusteli laajalti ympäri maailman, ja ryhmiä kuvatessaan hän hyödynsi taitavasti komiikkaa, kuten teoksessa Merisairaita brittiläisellä korvetilla (Dallasin taidemuseo)A Biard Painting Donated to the Dallas Museum of Art. The Art Tribune 19.3.2013, viitattu 21.2.2017. Uran ollessa alamaissa hän lähti 1858 kahdeksi vuodeksi Brasiliaan. Rio de Janeirossa hän pääsi keisari Dom Pedro II:n suojelukseen. Hän kävi Espírito Santon ja Amatsonian sademetsissä, missä hän kuvasi runsaasti alkuperäisasukkaita. Historioitsija Ana Lucia Araujon mukaan hän oli lähes ensimmäisiä eurooppalaisia taiteilijoita, jotka kuvasivat heitä. Palattuaan Ranskaan Biard julkaisi 1862 matkakertomuksen Deux Années au Brésil. Atlantin orjakauppaa kuvaavien maalausten vuoksi Biardia on sanottu orjuuden vastustajaksi. Araujo on kuitenkin osoittanut, ettei Biard ollut orjuuden vastustaja.Araujo, Ana Lucia. Brazil Through French Eyes: A Nineteenth-Century Artist in the Tropics (Albuquerque: University of New Mexico Press, 2015) Hänen Atlantin orjakauppaa esittävät maalauksensa tähtäsivät pikemminkin Ranskan historian kuvaamiseen. Isaac Julien sai idean lyhytelokuvaan The Attendant (1993) Biardin maalauksesta Kohtaus Länsi- Afrikassa. Biard oli Ranskan kuninkaan Ludvig Filipin suosikkimaalari. Kuningas lähetti Biardin Pohjolaan tekemään luonnoksia paikoista, joissa hän oli käynyt maanpakolaisaikanaan. Näistä luonnoksista Ludvig Filip teetätti Biardilla kolme maalausta, joista kaksi päätyi kuninkaan vallastasyöksemisen jälkeen Versaillesin kokoelmiin. Kolmas huutokaupattiin ja se oli kateissa vuoteen 2014. Tuolloin Lapin yliopiston Arktisen keskuksen tiedetoimittaja Ari Laakso oli käymässä Pietarissa ja huomasi sikäläisen Arktisen ja antarktisen keskuksen johtajan työhuoneen seinällä taulun, joka myöhemmin paljastui Biardin kolmanneksi maalaukseksi, jossa Ludvig Filip on saamelaisten aluksessa jäiden keskellä merellä.Enontekiöläismies näki maalauksen pietarilaisen museonjohtajan seinällä, Hs.fi 21.2.2017 == Lähteet == * Artikkeli sisältää tekstiä julkaisusta, jonka tekijänoikeussuoja on päättynyt:: Wood, James, ed. (1907). "Biard, Auguste François". The Nuttall Encyclopædia. London and New York: Frederick Warne. ==Aiheesta muualla== * Elämäkerta Wikiaineistossa * Biard, Auguste François, 1798-1882. Deux années au Brésil (collab.: Riou, Edouard, 1833-1900) . Paris : Librairie de L. Hachette et Cie, 1862. (Biblioteca Brasiliana Guita e José Mindlin; Universidade de São Paulo). * Ranskan kuningas Lapissa. Yle.fi 18.11.2011 (paljon maalauskuvia) * Ranskan viimeinen kuningas Louis Philippe Lapissa 1 Yle 22.12.2015 * Ranskan viimeinen kuningas Louis Philippe Lapissa 2 Yle 29.12.2015 Luokka:Ranskalaiset taidemaalarit Luokka:Vuonna 1799 syntyneet Luokka:Vuonna 1882 kuolleet
My Turn

My Turn on tšekkiläislaulaja Martina Bártan esittämä kappale, jolla hän edusti Tšekkiä vuoden 2017 Euroviisuissa. Kappale kilpaili Euroviisujen ensimmäisessä semifinaalissa 9. toukokuuta 2017, jossa se sai 83 pistettä, jäi sijalle 13 eikä päässyt finaaliin. == Lähteet == Luokka:Tšekin euroviisuedustuskappaleet Luokka:Vuoden 2017 euroviisuedustuskappaleet
Stella Polaris (albumi)

__NOTOC__ Stella Polaris on black metal -yhtye Goatmoonin kuudes studioalbumi, joka julkaistiin vinyylinä 24. helmikuuta 2017 Werewolf Records -levymerkillä. Kappale ”Wolf Night” on uudelleen nauhoitettu versio yhtyeen varhaiselta demojulkaisulta. Kaaoszinen -sivuston Sami Elamaa antoi albumille arvosanan 8.5/10. Hän kuvaili albumia tasapainoiseksi, tunnelmalliseksi ja helposti lähestyttäväksi soundtrack-eepokseksi. == Kappaleet == # # # # # # # # # == Kokoonpano == * BlackGoat Gravedesecrator – laulu === Sessiomuusikot === * Stormheit – basso, laulu * Sacarth – kitara * Avenger – kitarat, rummut, lyömäsoittimet * M.V. – kosketinsoitin * Skratt – vihellys, huilu == Arvostelut == * Kaaoszine: 8.5/10 == Lähteet == == Aiheesta muualla == * Luokka:Vuoden 2017 albumit Luokka:Goatmoonin albumit
Massavirta

Massavirta (tunnus ṁ, lue: "m-piste") on fysiikassa ja tekniikassa käytettävä suure, joka kuvaa aineen massan kulkeutumista tietyn tarkkailupinnan läpi aikayksikössä. Massavirran SI-yksikkö on kilogramma per sekunti. Massavirta määritellään tarkasteltavan pinnan läpi kulkeutuvan massan derivaattana ajan suhteen: \dot m=\lim_{\Delta t\to0}\frac{m(t+\Delta t)-m(t)}{\Delta t}=\frac{\mathrm dm}{\mathrm dt}. Merkintä \dot m on peräisin Isaac Newtonilta, sillä hän käytti aikaderivaattojen merkitsemiseen symbolin yllä pistettä. Massavirta on skalaari, koska massa on skalaari. == Muita määritelmiä ja yhtälöitä == Yksiulotteisen virtauksen tapauksessa massavirta voidaan kirjoittaa virtaavan fluidin ja virtauksen ominaisuuksien avulla: \dot m=\rho Av, missä :\rho on fluidin tiheys, :A on virtauksen poikkipinta-ala ja :v on virtauksen nopeus. Jos virtaus puolestaan on kolmiulotteista ja virtaavan fluidin tiheys ja/tai nopeus \mathbf v vaihtelevat pinnan \mathcal S eri pisteissä, saadaan massavirta vuointegraalina: \dot m=\iint_{\mathcal S}\rho\mathbf v\cdot\mathrm d\mathbf A=\iint_{\mathcal S}\rho(\mathbf v\cdot\mathbf{\hat n})\,\mathrm dA, missä \mathbf{\hat n} on kaikissa pisteissä pintaa \mathcal S vastaan kohtisuora yksikkövektori (yksikkönormaali). Mikäli tiheys ja nopeus ovat vakioita ja \mathcal S on taso, sievenee integraali muotoon: \dot m=\rho\mathbf v\cdot\mathbf A=\rho\mathbf v\cdot A\mathbf{\hat n}=\rho Av\cos\theta, missä \mathbf A=A\mathbf{\hat n} on tason pinta-alavektori ja \theta on \mathbf v:n ja \mathbf{\hat n}:n välinen kulma. Massavirta saadaan myös tilavuusvirrasta \dot V kertomalla se fluidin tiheydellä: \dot m=\rho\dot V. == Massan säilymislaki == Pääartikkeli: Aineen häviämättömyyden laki Suljetussa systeemissä massa pysyy vakiona, jolloin massan säilymislaki voidaan kirjoittaa muodossa: \left(\frac{\mathrm dm}{\mathrm dt}\right)_\text{systeemi}=0=\iiint_{\mathcal V}\frac{\partial\rho}{\partial t}\,\mathrm dV+\iint_{\mathcal S}\rho\mathbf v\cdot\mathrm d\mathbf A, missä yhtälön oikea puoli on nk. Reynoldsin kuljetusteoreema tarkkailutilavuudelle \mathcal V ja tarkkailupinnalle \mathcal S. Jos virtaus on kokoonpuristumatonta, on \partial\rho/\partial t=0, ja massan säilymislaki voidaan kirjoittaa edelleen: \sum_i(\dot m_i)_\text{ulos}=\sum_i(\dot m_i)_\text{sisään}. Alaindeksit "sisään" ja "ulos" viittaavat systeemin sisään ja systeemistä ulos suuntautuviin massavirtoihin. == Katso myös == * Virtaama * Vuo * Reynoldsin kuljetusteoreema == Lähteet == Luokka:Virtausmekaniikka Luokka:Suureet
Toro y Moi

Chazwick Bradley Bundick (s. 7. marraskuuta 1986), joka tunnetaan paremmin taiteilijanimeltään Toro y Moi, on yhdysvaltalainen muusikko ja tuottaja. Bundickin musiikki on ollut monimuotoista siitä lähtien, kun hän aloitti musiikin tekemisen, mutta hänet yhdistetään useimmin chillwave-musiikin popularisoitumiseen 2010-luvun alussa. Hänen taiteilijanimensä on monikielinen lause, joka koostuu espanjankielisistä sanoista toro ja y (tarkoittavat ”härkä” ja ”ja”) sekä ranskankielisestä sanasta moi (tarkoittaa ”minä”). == Varhainen elämä ja nuoruus == Chazwick Bradley Bundick syntyi 7. marraskuuta 1986 Columbiassa, Etelä-Carolinassa filippiiniläisäidille ja afroamerikkalaisisälle. Hän kävi Ridge Viewin High Schoolia, jossa hän perusti indie rock -yhtyeen The Heist and The Accomplice kolmen koulukaverinsa kanssa. Bundick valmistui Etelä-Carolinan yliopistosta vuoden 2009 keväällä graafisen suunnittelun kandidaatin tutkinnolla. Hänen koulu-uransa loppupuolella Bundick muodosti läheisen musikaalisen suhteen toiseen chillwave-artistiin nimeltä Ernest Greene, joka esiintyy nimellä Washed Out. ==Diskografia== ===Studioalbumit=== * Causers of This (2010) * Underneath the Pine (2011) * Anything in Return (2013) * Michael (nimellä ”Les Sins”) (2014) * What For? (2015) (Billboard 200 #123) * Star Stuff (2017) * Boo Boo(2017) * Outer Peace(2019) * Mahal (2022) ===Kokoelmat=== * June 2009 (2012) * Samantha (2015) ===Livealbumit=== * Live from Trona (2016) ===EP:t=== * Body Angles (2009) * Freaking Out (2011) ===Singlet=== * ”Blessa” (2009) * ”Left Alone at Night” (2009) * ”Leave Everywhere” (2010) * ”I Will Talk to You”/”For No Reason” (2010) * ”Sides of Chaz” (2010) * ”So Many Details” (2012) * ”Say That” (2013) * ”Campo” (2013) * ”Slough” (2013) * ”Empty Nesters” (2015) * ”Buffalo” (2015) ===Demolevyt=== * Woodlands (2007) * My Touch (2009) == Lähteet == ==Aiheesta muualla== Luokka:Elektronisen musiikin artistit Luokka:Elävät henkilöt Luokka:Chillwave-artistit Luokka:Vuonna 1986 syntyneet Luokka:Yhdysvaltalaiset elektronisen musiikin artistit
Verkkokäyttöjärjestelmä

Verkkokäyttöjärjestelmä tarkoittaa kahta eri konseptia: * erikoistunut käyttöjärjestelmä verkkolaitteisiin kuten reitittimet, kytkimet ja palomuurit (ks. myös sulautetut järjestelmät) * käyttöjärjestelmä tietokoneiden verkottamiseen, joka sallii muun muassa tiedostojen, käyttäjien, käyttäjäoikeuksien ja sovelluksien jakamisen rajatussa sisäverkossa (LAN) Jälkimmäinen tapaus on nykyaikana osittain vanhentunut koska lähes jokainen käyttöjärjestelmä tukee verkottamista. == Verkkolaitteiden käyttöjärjestelmät == Useat verkkolaitteiden käyttöjärjestelmät perustuvat Linux-ytimelle. Aiemmin monet perustuivat Unixin ytimeen. Verkkolaitteiden käyttöjärjestelmiä ovat: * JUNOS, Juniper Networks (perustuu FreeBSD:lle) * Internetwork Operating System (IOS), Cisco (eri kuin Applen mobiilaitteisiin suunnattu iOS) * NX-OS, Cisco (perustuu Linuxille) * EOS, Arista Network (perustuu Linuxille) * MLNX-OS, Mellanox (perustuu Linuxille) * Cumulus Linux, Nvidia (perustuu Linuxille)https://www.nvidia.com/en-us/networking/ethernet-switching/cumulus- linux/ * ArcOS, Arrcus (oma ydin) * Nokia Service Router Linux (SR Linux), Nokia (perustuu Linuxille), käyttää mikropalveluita * SONiC, Microsoft (perustuu Linuxille) Verkkokäyttöjärjestelmien markkinoiden (TAM) on arvioitu olevan 22-60 miljardia dollaria reitityksen, virtuaaliverkkojen ja verkkomallin kattavuuden mukaan: suuren kokoluokan asiakkailla on tarve vähentää monimutkaisuutta. == Tietokoneiden verkkokäyttöjärjestelmät == Tietokoneiseen suunnattuja verkkokäyttöjärjestelmiä ovat: * Novell Netware * Banyan VINES == Katso myös == * Hajautettu käyttöjärjestelmä == Lähteet == Luokka:Käyttöjärjestelmät
Sauber C36

Sauber C36 on sveitsiläisen Sauberin suunnittelema ja valmistama Formula 1 -auto, jolla talli kilpailee kaudella 2017. Auto julkaistiin 20. helmikuuta 2017 internetissä.The Sauber C36-Ferrari – the anniversary car for the new era 20.2.2017, Sauberf1team.com, Viitattu 22.2.2017 Auto käyttää Ferrarin kauden 2016 moottoreita.Sauber will use year-old Ferrari engines for 2017 F1 season 8.10.2016, Autosport.com, Viitattu 22.2.2017 Autolla kilpailevat ruotsalainen Marcus Ericsson ja saksalainen Pascal Wehrlein.The Sauber F1 Team extends the contract with Marcus Ericsson 21.11.2016, Sauberf1team.com, Viitattu 22.2.2017Pascal Wehrlein joins Sauber for 2017 season 16.1.2017, Sauberf1team.com, Viitattu 22.2.2017 Kahdella edellisellä kaudella kilpaillut Felipe Nasr menetti paikkansa tallissa kauden 2016 jälkeen. Auto teki kilpailudebyyttinsä Australiassa. C36 on ensimmäinen Sauberin suunnittelema auto tiimin kesken viime kauden hankkineen Longbow Finance S.A.:n omistuksessa.Longbow Finance S.A. will acquire Sauber Holding AG 20.7.2016, Sauberf1team.com, Viitattu 22.2.2017 == Henkilökunta == Nimi Tehtävä Monisha Kaltenborn Tallipäällikkö Pascal Picci Puheenjohtaja Beat Zehnder Tiimimanageri Axel Kruse Operatiivinen johtaja Jörg Zander Tekninen johtaja Eric Gandelin Pääsuunnittelija Julien Simon-Chautemps Ericssonin kilpailuinsinööri Jörn Becker Wehrleinin kilpailuinsinööri == Tulokset== Kausi Talli Moottori Renkaat Nro Kuljettajat 1 2 3 4 5 6 7 8 9 10 11 12 13 14 15 16 17 18 19 20 Pisteet Sijoitus Sauber Ferrari AUS CHN BHR RUS ESP MON CAN AZE AUT GBR HUN BEL ITA SIN MAL JPN USA MEX BRA ABU 5 10. 9 Marcus Ericsson Kesk. 15 Kesk. 15 11 Kesk. 13 11 15 14 16 16 18† Kesk. 18 Kesk. 15 Kesk. 13 17 36 Antonio Giovinazzi 12 Kesk. 94 Pascal Wehrlein PO WD 11 16 8 Kesk. 15 10 14 17 15 Kesk. 16 12 17 15 Kesk. 14 14 14 37 Charles Leclerc TD TD TD TD == Lähteet == == Aiheesta muualla == C36 Luokka:Autot Formula 1 -kaudella 2017
Hougangin metroasema

Hougang on Singaporen Mass Rapid Transit -metrojärjestelmän asema Hougangissa Singaporen koillisella suuralueella. Se avattiin 20. kesäkuuta 2003. Asemaa käyttävät North East Linen junat. == Junat == Pääteasema Ensimmäinen juna Viimeinen juna ma – la su & yleinen vapaa joka päivä North East Line NE1 HarbourFront 5:49 6:09 23:34 NE17 Punggol 6:26 6:46 0:21 == Lähteet == == Aiheesta muualla == * Hougangin metroasema Singaporen liikennelaitoksen sivuilla Luokka:Mass Rapid Transitin asemat
Rubredoksiinit

Rubredoksiinit ovat ryhmä rauta-rikkiproteiineja, joita esiintyy anaerobisissa olosuhteissa elävissä bakteereissa ja arkeissa. Rubredoksiinit osallistuvat muiden rauta-rikkiproteiinien tavoin elektroninsiirtoreaktioihin. == Rakenne ja toiminta == Ensimmäisen kerran rubredoksiineja eristettiin Clostridium pasterianum-bakteerista vuonna 1965. Proteiini on väriltään tummanpunaista, mistä se on saanut nimensä. Rubredoksiinit ovat molekyylimassaltaan suhteellisen pienikokoisia proteiineja ja niiden keskimääräinen molekyylimassa on noin 6 kDa. Rubredoksiinien primäärirakenne koostuu 50-60 aminohaposta ja sekundäärirakenne koostuu kahdesta vastakkaissuuntaisesta β-laskoksesta ja muutamasta silmukasta. Rubredoksiini sisältää rauta-ionin, joka on koordinoituneena neljän kysteiiniaminohapon tioliryhmiin. Koordinoituminen tapahtuu siten, että rautaioni on β-laskosten lähellä olevissa silmukoissa. Hapetus-pelkistysreaktioissa raudan hapetusaste vaihtelee välillä +II ja +III. Rubredoksiinit osallistuvat eräisiin bakteerien hapetus- ja pelkistysreaktioihin. Se voi korvata osassa reaktioita ferredoksiinin, mutta proteiinin positiivisemman pelkistyspotentiaalin vuoksi se on pelkistimenä heikompi ja reaktiot tapahtuvat rubredoksiinilla hitaammin, kuin ne tapahtuisivat ferredoksiinille. Ferredoksiiniin verrattuna rubredoksiinit ovat stabiilimpia alhaisessa pH:ssa. Rubredoksiini osallistuu muun muassa alkaanien hapetusreaktioihin, joissa ne hapettuvat alkoholeiksi. Tämä on osa hiilivetyjen aineenvaihduntaprosessia bakteereilla, jotka käyttävät hiilivetyjä ainoina hiilenlähteinään.Horst Werner Doelle, Armin Fiechter, Günther Schlegel, Dieter Sell, Sakayu Shimizu, Roland Ulber & Hideaki Yamada: Biotechnology, 1. General, Ullmann's Encyclopedia of Industrial Chemistry, John Wiley & Sons, New York, 2009. Viitattu 22.2.2017 == Lähteet == Luokka:Proteiinit
Jonathan Eddolls

Jonathan Eddolls (s. 1. helmikuuta 1981)Jonathan Eddolls - Race Engineer - Williams F1 on brittiläinen Williamsin Formula 1 -tallin insinööri. Eddolls on toiminut Williamsilla muun muassa Nick Heidfeldin, Nico Rosbergin, Rubens Barrichellon ja Bruno Sennan datainsinöörinä.Class of 2013 – Who are the Williams, Force India & Sauber Race Engineers? Valtteri Bottakselle nimitettiin nuori apuri Kaudet 2013–2016 hän toimi Valtteri Bottaksen kisainsinöörinä. == Lähteet == Luokka:Brittiläiset insinöörit Luokka:Formula 1 -tallien työntekijät Luokka:Vuonna 1981 syntyneet Luokka:Elävät henkilöt
Aktiivisuusranneke

250px|pienoiskuva|oikea|Fitbitin Surge-aktiivisuusranneke. Aktiivisuusranneke eli kuntoranneke on ranteessa pidettävä puettava tietokone, joka seuraa käyttäjänsä askelmäärää ja unta. Askelmittarin avulla aktiivisuusranneke voi laskea kävellyn matkan ja elintoimintoihin käytetyn energian määrän. Monissa aktiivisuusrannekkeissa on myös GPS-seuranta sekä joko itse rannekkeessa tai erillisen sykevyön avulla toimiva sykemittari. Aktiivisuusrannekkeen keräämät perustiedot näkee aktiivisuusrannekkeen omasta näytöstä tai mobiilisovelluksesta, mutta tarkempien tietojen näkeminen vaatii laitteen kytkemisen tietokoneeseen. Monipuolisimmat aktiivuusrannekkeet muistuttavat ominaisuuksiltaan älykelloja. Askelmittarit yleistyivät vuonna 2013. Merkittävimmät aktiivisuusrannekeiden valmistajat ovat Garmin, Fitbit ja Polar. == Lähteet == Luokka:Sulautettu tietotekniikka
Tony Ross (insinööri)

Tony Ross on brittiläinen Mercedeksen Formula 1 -tallin insinööri. Ross aloitti uransa Williamsilla vuonna 1997. Kaudet 2002–2004 Ross toimi Williamsilla Juan Pablo Montoyan kisainsinöörinä ja seuraavalla kaudella Nick Heidfeldin.Montoya gets a new race engineerRosberg: Auf Hamilton-Niveau Kaudet 2006–2009 Ross toimi Nico Rosbergin kisainsinöörinä. Kaudeksi 2011 Ross siirtyi Rosbergin kisainsinööriksi Mercedekselle.Tony Ross kommt von Williams Kaudella 2017 hän toimii Valtteri Bottaksen kisainsinöörinä.Valtteri Bottas sai apurikseen Nico Rosbergin luottomiehen == Ura == Kisainsinööri Kisainsinööri Kisainsinööri Kaudet Kuljettaja Talli 2002–2004 Juan Pablo Montoya Williams 2005 Nick Heidfeld Williams 2006–2009, 2011–2016 Nico Rosberg Williams, Mercedes 2017 Valtteri Bottas Mercedes == Lähteet == Luokka:Brittiläiset insinöörit Luokka:Formula 1 -tallien työntekijät Luokka:Syntymävuosi puuttuu Luokka:Elävät henkilöt
Johanna Ruusuvuori

Johanna Elisabeth Ruusuvuori (s. 1964) on suomalainen yhteiskuntatieteiden tohtori ja Tampereen yliopiston sosiaalipsykologian professori. Hänet on valittu Suomalaisen Tiedeakatemian jäseneksi 2015.Kotimaiset jäsenet. Suomalainen tiedeakatemia. Ruusuvuori on väitellyt Tampereen yliopistossa vuonna 2000 väitöskirjalla Control in medical consultation: practices of giving and receiving the reason for the visit in primary health care. == Lähteet == ==Aiheesta muualla== *Johanna Ruusuvuoren sivu Tampereen yliopiston sivustolla Luokka:Suomalaiset sosiaalipsykologit Luokka:Suomalaiset professorit Luokka:Tampereen yliopiston professorit Luokka:Vuonna 1964 syntyneet Luokka:Elävät henkilöt
Alfa Romeo Alfa 6

Alfa Romeo Alfa 6 on Alfa Romeon vuosina 1979–1986 valmistama edustusluokan neliovinen sedan, joka korvasi Alfa Romeo 2600 -mallin. Alfa 6 sai puolestaan seuraajakseen 164:n. Alfa Romeo Alfa 6 esiteltiin keväällä 1979. Muotoilu oli hyvin samanlainen kuin Alfetta-mallissa, ja mallit jakoivat keskenään myös teknisiä ratkaisuja. Alfa 6:n ilmanvastuskerroin oli 0,41. Ainoa moottori oli aluksi 2,5-litrainen V6 (158 hv) ja voimansiirroksi oli valittavissa viisivaihteinen manuaalivaihteisto tai ZF:n kolmeportainen automaattivaihteisto. Vuonna 1983 Alfa 6 sai neliskulmaiset ajovalot sekä uudenmalliset puskurit ja etusäleikön. Uusia moottoreita olivat 2,0-litrainen V6 (135 hv) ja 2,5-litrainen (105 hv) turbodiesel. Alkuperäisessä moottorissa kaasuttimesta luovuttiin ja se sai Boschin ruiskutusjärjestelmän. == Lähteet == == Aiheesta muualla == Alfa 6 Luokka:E-segmentin autot Luokka:1970-luvun autot Luokka:1980-luvun autot
Ayao Komatsu

Ayao Komatsu on japanilainen Formula 1 -talli Haasin tallipäällikkö ja entinen pääinsinööri. Komatsu aloitti uransa BAR:lla vuonna 2003, toimien rengasinsinöörinä vuoteen 2005 saakka. Kaudeksi 2006 Komatsu siirtyi Renault’lle. Kaudella 2011 Komatsu toimi Vitali Petrovin kisainsinöörinä ja kaudet 2012–2014 Romain Grosjeanin kisainsinöörinä.Rencontre avec Ayao Komatsu, ingénieur piste de PetrovRomain Grosjean se lleva a su antiguo ingeniero de pista a Haas Kaudella 2015 hän toimi tallin pääinsinöörinä.Grosjean gets new engineer for 2015 Kaudeksi 2016 hän siirtyi puolestaan Haasille pääinsinööriksi.Ayao Komatsu va suivre Romain Grosjean chez Haas == Ura == Rengasinsinööri Rengasinsinööri Rengasinsinööri Kaudet Talli Talli 2003–2005 BAR BAR Kisainsinööri Kisainsinööri Kisainsinööri Kaudet Kuljettaja Talli 2011 Vitali Petrov Renault 2012–2014 Romain Grosjean Lotus F1 Team 2021 Nikita Mazepin Haas F1 Team (kaksi kilpailua) Pääinsinööri Pääinsinööri Pääinsinööri Kaudet Talli Talli 2015 Lotus F1 Team Lotus F1 Team Lotus F1 Team 2016–2023 Haas F1 Team Haas F1 Team Haas F1 Team Tallipäällikkö Tallipäällikkö Tallipäällikkö 2024– Haas F1 TeamF1:n kohupomo sai potkut is.fi Haas F1 TeamF1:n kohupomo sai potkut is.fi Haas F1 TeamF1:n kohupomo sai potkut is.fi == Lähteet == == Aiheesta muualla == * Linkedin * Twitter Luokka:Formula 1 -tallipäälliköt Luokka:Formula 1 -tallien työntekijät Luokka:Japanilaiset insinöörit Luokka:Vuonna 1976 syntyneet Luokka:Elävät henkilöt
Agía Varváran metroasema

Agía Varvára ( eli Σταθμός Αγία Βαρβάρα, Stathmós Agía Varvára) on Ateenan metron asema Linjalla 3 (sininen). Se sijaitsee Agía Varváran kaupungissa Suur-Ateenan länsiosassa. Metroasema avattiin 7. heinäkuuta 2020. Se valmistui Linjan 3 laajennokselle, joka yhdisti linjan aiemman läntisen pääteaseman Agía Marínan Pireukseen. Seuraava asema pohjoiseen on Agía Marína ja etelään Korydallós. == Lähteet == Luokka:Agía Varvára Luokka:Ateenan metron asemat
Painonnoston Suomen-mestaruuskilpailut 2016

Painonnoston Suomen-mestaruuskilpailut 2016 kilpailtiin 27.–28. helmikuuta 2016 Porissa Porin urheilutalolla. Järjestävänä seurana toimi Puntti-Karhut. ==Mitalistit== ===Miehet=== Sarja Kultaa Kultaa Hopeaa Hopeaa Pronssia Pronssia 56 kg Tommi Rinne 172 kg (80 kg + 92 kg) 62 kg Joonas Kankaanpää 210 kg (95 kg + 115 kg) Toni Lintula 206 kg (95 kg + 111 kg) Toni Immonen 202 kg (92 kg + 110 kg) 69 kg Sami Torvi 243 kg (110 kg + 133 kg) Akseli Lintulaakso 234 kg (103 kg + 131 kg) Matias Mukkala 233 kg (105 kg + 128 kg) 77 kg Jesse Nykänen 280 kg (124 kg + 156 kg) Jere Johansson 278 kg (122 kg + 156 kg) Klaus Eloranta 263 kg (118 kg + 145 kg) 85 kg Milko Tokola 333 kg SE (151 kg SE + 182 kg) Sami Raappana 301 kg (130 kg + 171 kg) Iiro Hartikainen 277 kg (127 kg + 150 kg) 94 kg Miika Antti-Roiko 341 kg (146 kg + 195 kg) Kimmo Lehtikangas 300 kg (139 kg + 161 kg) Lauri Tuovinen 270 kg (121 kg + 149 kg) 105 kg Jani Heikkinen 314 kg (144 kg + 170 kg) Joni Puurunen 302 kg (141 kg + 161 kg) Taisto Ryynänen 287 kg (127 kg + 160 kg) yli 105 kg Teemu Roininen 354 kg (154 kg + 200 kg) Roni Peltonen 321 kg (141 kg + 180 kg) Aleksi Vihonen 272 kg (122 kg + 150 kg) ===Naiset=== Sarja Kultaa Kultaa Hopeaa Hopeaa Pronssia Pronssia 48 kg Anna Niemelä 120 kg (53 kg + 67 kg) Kirsi-Marja Mukkala 118 kg (52 kg + 66 kg) Johanna Tammela 115 kg (53 kg + 62 kg) 53 kg Pauliina Utoslahti 153 kg (68 kg + 85 kg) Sini Kukkonen 149 kg (65 kg + 84 kg) Laura Majander 129 kg (59 kg + 70 kg) 58 kg Jenni Puputti 180 kg (85 kg + 95 kg) Maria Lokkila 158 kg (70 kg + 88 kg) Suvi Talasterä 152 kg (71 kg + 81 kg) 63 kg Isa Mursu 168 kg (76 kg + 92 kg) Sanna Savolainen 163 kg (72 kg + 91 kg) Saara Leskinen 158 kg (71 kg + 87 kg) 69 kg Anna Everi 195 kg (87 kg + 108 kg) Anni Vuohijoki 187 kg (84 kg + 103 kg) Saara Laaksonen 176 kg (82 kg + 94 kg) 75 kg Meri Ilmarinen 205 kg (90 kg + 115 kg) Marianne Saarhelo 196 kg (86 kg + 110 kg) Erica Riento 161 kg (69 kg + 92 kg) yli 75 kg Suvi Helin 188 kg (87 kg + 101 kg) Anni Rastas 175 kg (74 kg + 101 kg) Elina Nykänen 156 kg (68 kg + 88 kg) == Lähteet == 2016 Luokka:Vuoden 2016 urheilu Luokka:Porin urheilutapahtumat
Ágios Dimítrioksen metroasema

Ágios Dimítrios - Aléxandros Panagoúlis ( eli Σταθμός Άγιος Δημήτριος - Αλέξανδρος Παναγούλης, Stathmós Ágios Dimítrios - Aléxandros Panagoúlis) on Ateenan metron asema Linjalla 2 (punainen). Se sijaitsee Ágios Dimítrioksen kaupungissa Suur-Ateenan eteläosassa. Metroasema avattiin 5. kesäkuuta 2004 ja se toimi linjan eteläisenä pääteasemana vuoteen 2013. Asema on omistettu poliitikko ja runoilija Aléxandros Panagoúlikselle, joka taisteli Kreikan sotilasjunttaa vastaan ja kuoli paikalla auto-onnettomuudessa. Seuraava asema pohjoiseen on Dáfni ja etelään Ilioúpoli - Grigóris Lamprákis. == Lähteet == == Aiheesta muualla == Luokka:Ágios Dimítrios Luokka:Ateenan metron asemat
Ágios Elefthérioksen metroasema

Ágios Elefthérios ( eli Σταθμός Άγιος Ελευθέριος, Stathmós Ágios Elefthérios) on Ateenan metron asema Linjalla 1 (vihreä). Se sijaitsee Ágios Elefthérioksen kaupunginosassa Ateenan varsinaisen kaupunkialueen pohjoisosassa. Metroasema avattiin 4. elokuuta 1961. Asema on suurimman osan vanhan Linjan 1 asemista tavoin maanpäällinen ja muistuttaakin enemmän paikallisjuna- kuin metroasemaa. Seuraava asema etelään on Káto Patísia ja pohjoiseen Áno Patísia. == Lähteet == == Aiheesta muualla == Luokka:Ateenan metron asemat
Álimoksen metroasema

Álimos ( eli Σταθμός Άλιμος, Stathmós Álimos) on Ateenan metron asema Linjalla 2 (punainen). Se sijaitsee Álimoksen kaupungissa Suur-Ateenan eteläosassa. Metroasema avattiin 26. heinäkuuta 2013. Seuraava asema pohjoiseen on Ilioúpoli - Grigóris Lamprákis ja etelään Argyroúpoli. == Lähteet == == Aiheesta muualla == Luokka:Álimos Luokka:Ateenan metron asemat
Áno Patísian metroasema

Áno Patísia ( eli Σταθμός Άνω Πατήσια, Stathmós Áno Patísia) on Ateenan metron asema Linjalla 1 (vihreä). Se sijaitsee Áno Patísian kaupunginosassa varsinaisen Ateenan kaupunkialueen pohjoisosassa. Metroasema avattiin 12. helmikuuta 1956. Asema on suurimman osan vanhan Linjan 1 asemista tavoin maanpäällinen ja muistuttaakin enemmän paikallisjuna- kuin metroasemaa. Seuraava asema etelään on Ágios Elefthérios ja pohjoiseen Perissós. == Lähteet == == Aiheesta muualla == Luokka:Ateenan metron asemat
Argyroúpolin metroasema

Argyroúpoli ( eli Σταθμός Αργυρούπολη, Stathmós Argyroúpoli) on Ateenan metron asema Linjalla 2 (punainen). Se sijaitsee Argyroúpolin kaupungissa Suur- Ateenan eteläosassa. Metroasema avattiin 26. heinäkuuta 2013. Seuraava asema pohjoiseen on Álimos ja etelään Ellinikó. == Lähteet == == Aiheesta muualla == Luokka:Ateenan metron asemat Luokka:Ellinikó-Argyroúpoli
Puolan ympäriajo 2016

Puolan ympäriajo 2016 oli järjestyksessään 73. Puolan ympäriajo. Se alkoi 12. heinäkuuta Radzyminista ja päättyi Krakovaan 18. heinäkuuta 2016. Tim Wellens voitti kokonaiskilpailun, Fabio Felline oli toinen ja Alberto Bettiol kolmas. == Joukkueet == == Etapit == == Kokonaistilanne == ==Lähteet== Luokka:Pyöräilykausi 2016
Eirínin metroasema

Eiríni ( eli Σταθμός Ειρήνη, Stathmós Eiríni) on Ateenan metron asema Linjalla 1 (vihreä). Se sijaitsee Maroúsin kaupungissa Suur-Ateenan pohjoisosassa. Metroasema avattiin 3. syyskuuta 1982. Asema on suurimman osan vanhan Linjan 1 asemista tavoin maanpäällinen ja muistuttaakin enemmän paikallisjuna- kuin metroasemaa. Seuraava asema länteen on Irákleio ja koilliseen Neratziótissa. == Lähteet == Luokka:Amaroúsio Luokka:Ateenan metron asemat
Fáliron metroasema

Fáliro ( eli Σταθμός Φάληρο, Stathmós Fáliro) on Ateenan metron asema Linjalla 1 (vihreä). Se sijaitsee Néo Fáliron kaupunginosassa Pireuksen kaupungissa Ateenan metropolialueen lounaisosassa. thumb|left|240px|Fáliron metroasemaa. Metroasema avattiin 9. elokuuta 1882. Asema on suurimman osan vanhan Linjan 1 asemista tavoin maanpäällinen ja muistuttaakin enemmän paikallisjuna- kuin metroasemaa. Seuraava asema länteen on Pireus ja koilliseen Moscháto. == Lähteet == == Aiheesta muualla == Luokka:Ateenan metron asemat Luokka:Pireus
Ilioúpolin metroasema

Ilioúpoli - Grigóris Lamprákis ( eli Σταθμός Ηλιούπολη - Γρηγόρης Λαμπράκης, Stathmós Ilioúpoli - Grigóris Lamprákis) on Ateenan metron asema Linjalla 2 (punainen). Se sijaitsee Ilioúpolin kaupungissa Suur-Ateenan eteläosissa. Metroasema avattiin 26. heinäkuuta 2013. Asema on omistettu salamurhatulle poliitikko Grigóris Lamprákikselle. Seuraava asema pohjoiseen on Ágios Dimítrios - Aléxandros Panagoúlis ja etelään Álimos. == Lähteet == == Aiheesta muualla == Luokka:Ateenan metron asemat Luokka:Ilioúpoli
Irákleion metroasema

Irákleio ( eli Σταθμός Ηράκλειο, Stathmós Irákleio) on Ateenan metron asema Linjalla 1 (vihreä). Se sijaitsee Irákleion kaupungissa Suur-Ateenan pohjoisosassa. Metroasema avattiin 4. maaliskuuta 1957. Asema on suurimman osan vanhan Linjan 1 asemista tavoin maanpäällinen ja muistuttaakin enemmän paikallisjuna- kuin metroasemaa. Seuraava asema lounaaseen on Néa Ionía ja itään Eiríni. == Lähteet == == Aiheesta muualla == Luokka:Ateenan metron asemat Luokka:Irákleio (Attika)
Korydallóksen metroasema

Korydallós ( eli Σταθμός Κορυδαλλός, Stathmós Korydallós) on Ateenan metron asema Linjalla 3 (sininen). Se sijaitsee Korydallóksen kaupungissa Suur- Pireuksen alueella Ateenan metropolialueen länsiosassa. Metroasema avattiin 7. heinäkuuta 2020. Se valmistui Linjan 3 laajennokselle, joka yhdisti linjan aiemman läntisen pääteaseman Agía Marínan Pireukseen. Seuraava asema pohjoiseen on Agía Varvára ja etelään Níkaia. == Lähteet == == Aiheesta muualla == Luokka:Ateenan metron asemat Luokka:Korydallós
Skärblacka

Skärblacka on taajama Norrköpingin kunnassa Ruotsissa. Taajama sijaitsee noin 20 kilometriä Norrköpingin keskustasta länteen Motalajoen varrella Roxen- ja Glan-järvien välissä. ==Talous== Skärblackan suurin työnantaja on Skärblackan sellu- ja paperitehdas, joka kuuluu BillerudKorsnäs-konserniin. Tehdas on perustettu 1870-luvulla, mutta nykyinen tehdas on vuodelta 1962, jolloin sen omisti Fiskeby AB. Tehtaalla on sellutehdas ja kuivatuskone sekä 4 toimivaa paperikonetta. Vuonna 2018 tehtaalla käynnistyy viides paperikone, joka on Valkeakoskelta siirretty Tervasaaren paperitehtaalla vuonna 2016 pysäytetty paperikone PK 7. Skärblackan paperitehtaan paperikoneet: * PK 4 (fluting- kartonki) * PK 7 (konekiillotettu MG-paperi) * PK 8 (konekiillotettu MG- paperi) * PK 9 (säkkipaperi) * PK 10 (MG-paperi), joka on vanha Tervasaaren PK 7 ==Lähteet== ==Aiheesta muualla== Luokka:Ruotsin taajamat Luokka:Norrköpingin kunta
Kallithéan metroasema

Kallithéa ( eli Σταθμός Καλλιθέα, Stathmós Kallithéa) on Ateenan metron asema Linjalla 1 (vihreä). Se sijaitsee Kallithéan kaupungissa Suur-Ateenan eteläosassa. Metroasema avattiin 1. heinäkuuta 1928. Asema on suurimman osan vanhan Linjan 1 asemista tavoin maanpäällinen ja muistuttaakin enemmän paikallisjuna- kuin metroasemaa. Seuraava asema lounaaseen on Moscháto ja koilliseen Távros - Elefthérios Venizélos. == Lähteet == == Aiheesta muualla == Luokka:Ateenan metron asemat Luokka:Kallithéa (Attika)
Káto Patísian metroasema

Káto Patísia ( eli Σταθμός Κάτω Πατήσια, Stathmós Káto Patísia) on Ateenan metron asema Linjalla 1 (vihreä). Se sijaitsee Káto Patísian kaupunginosassa varsinaisen Ateenan kaupunkialueen pohjoisosassa. Metroasema avattiin 12. helmikuuta 1956. Asema on suurimman osan vanhan Linjan 1 asemista tavoin maanpäällinen ja muistuttaakin enemmän paikallisjuna- kuin metroasemaa. Seuraava asema etelään on Ágios Nikólaos ja pohjoiseen Ágios Elefthérios. == Lähteet == == Aiheesta muualla == Luokka:Ateenan metron asemat
Koropín asema

Koropí ( eli Σταθμός Κορωπί, Stathmós Koropí) on Ateenan proastiakós- paikallisjunien Linjan 2 sekä Ateenan metron Linjan 3 (sininen) asema. Se sijaitsee Kropían kunnassa Ateenan metropolialueen itäosassa lähellä Koropín kaupunkia. Asema avattiin 10. heinäkuuta 2006. Sekä metrolinjalla että proastiakós-linjalla seuraava asema pohjoiseen on Paianía-Kántza ja itään Ateenan kansainvälisen lentoaseman asema Aerodrómio. == Lähteet == == Aiheesta muualla == Luokka:Ateenan metron asemat Luokka:Ateenan metropolialueen rautatieasemat Luokka:Kropía
Moscháton metroasema

Moscháto ( eli Σταθμός Μοσχάτο, Stathmós Moscháto) on Ateenan metron asema Linjalla 1 (vihreä). Se sijaitsee Moscháton kaupungissa Suur-Ateenan lounaisosassa. Metroasema avattiin 9. elokuuta 1882. Asema on suurimman osan vanhan Linjan 1 asemista tavoin maanpäällinen ja muistuttaakin enemmän paikallisjuna- kuin metroasemaa. Seuraava asema lounaaseen on Fáliro ja koilliseen Kallithéa. == Lähteet == Luokka:Ateenan metron asemat Luokka:Moscháto-Távros
Néa Ionían metroasema

Néa Ionía ( eli Σταθμός Νέα Ιωνία, Stathmós Néa Ionía) on Ateenan metron asema Linjalla 1 (vihreä). Se sijaitsee Néa Ionían kaupungissa Suur-Ateenan pohjoisosassa. thumb|left|240px|Néa Ionían metroasemaa. Metroasema avattiin 14. maaliskuuta 1956. Asema on suurimman osan vanhan Linjan 1 asemista tavoin maanpäällinen ja muistuttaakin enemmän paikallisjuna- kuin metroasemaa. Seuraava asema lounaaseen on Pefkákia ja koilliseen Irákleio. == Lähteet == == Aiheesta muualla == Luokka:Ateenan metron asemat Luokka:Néa Ionía
Níkaian metroasema

Níkaia ( eli Σταθμός Νίκαια, Stathmós Níkaia) on Ateenan metron asema Linjalla 3 (sininen). Se sijaitsee Níkaian kaupungissa Suur-Pireuksen alueella Ateenan metropolialueen länsiosassa. Metroasema avattiin 7. heinäkuuta 2020. Se valmistui Linjan 3 laajennokselle, joka yhdisti linjan aiemman läntisen pääteaseman Agía Marínan Pireukseen, ja toimi linjan läntisenä pääteasemana vuoteen 2022 saakka. Seuraava asema pohjoiseen on Korydallós ja lounaaseen Maniátika. == Lähteet == == Aiheesta muualla == Luokka:Ateenan metron asemat Luokka:Níkaia-Ágios Ioánnis Rénti
Paianía-Kántzan asema

Paianía-Kántza ( eli Σταθμός Παιανία-Κάντζα, Stathmós Paianía-Kántza) on Ateenan proastiakós-paikallisjunien Linjan 2 sekä Ateenan metron Linjan 3 (sininen) asema. Se sijaitsee Paianían kunnassa Ateenan metropolialueen itäosassa lähellä Leontárion eli Kántzan kaupunkia. Asema avattiin 10. heinäkuuta 2006. Sekä metrolinjalla että proastiakós-linjalla seuraava asema pohjoiseen on Pallíni ja etelään eli Ateenan kansainväliselle lentoasemalle päin Koropí. == Lähteet == Luokka:Ateenan metron asemat Luokka:Ateenan metropolialueen rautatieasemat Luokka:Paianía
Pallínin asema

Pallíni ( eli Σταθμός Παλλήνη, Stathmós Pallíni) on Ateenan proastiakós- paikallisjunien Linjan 2 sekä Ateenan metron Linjan 3 (sininen) asema. Se sijaitsee Pallínin ja Gérakaksen kaupunkien välillä Ateenan metropolialueen itäosassa. Asema avattiin 20. syyskuuta 2006. Sekä metrolinjalla että proastiakós-linjalla seuraava asema luoteeseen on Doukíssis Plakentías ja etelään eli Ateenan kansainväliselle lentoasemalle päin Paianía-Kántza. == Lähteet == == Aiheesta muualla == Luokka:Ateenan metron asemat Luokka:Ateenan metropolialueen rautatieasemat Luokka:Pallíni
East StratCom -työryhmä

East StratCom -työryhmä on Euroopan unionin syyskuussa 2015 perustama ryhmä, joka toimii pääasiassa Venäjän Itä-Eurooppaan kohdistuvaa disinformaatiota vastaan. Työryhmä kuuluu Euroopan ulkosuhdehallinnon strategisen viestinnän piiriin. Yksikköön kuuluvat työntekijät ovat pääosin lainalla EU-jäsenmaista. Se hyödyntää toiminnassaan myös suurta määrää vapaaehtoisia. Työryhmän pääkohdemaina ovat Ukraina, Georgia ja Moldova. Ryhmä julkaisee säännöllisesti raportteja harhaanjohtavista tiedoista. == Lähteet == == Aiheesta muualla == * Questions and Answers about the East StratCom Task Force Luokka:Euroopan unionin ulkopolitiikka Luokka:Poliittinen viestintä
Pefkákian metroasema

Pefkákia ( eli Σταθμός Πευκάκια, Stathmós Pefkákia) on Ateenan metron asema Linjalla 1 (vihreä). Se sijaitsee Néa Ionían kaupungissa Suur-Ateenan pohjoisosassa. Metroasema avattiin 5. heinäkuuta 1956. Asema on suurimman osan vanhan Linjan 1 asemista tavoin maanpäällinen ja muistuttaakin enemmän paikallisjuna- kuin metroasemaa. Seuraava asema lounaaseen on Perissós ja koilliseen Néa Ionía. == Lähteet == Luokka:Ateenan metron asemat Luokka:Néa Ionía
Perissóksen metroasema

Perissós ( eli Σταθμός Περισσός, Stathmós Perissós) on Ateenan metron asema Linjalla 1 (vihreä). Se sijaitsee Néa Ionían kaupungissa Suur-Ateenan pohjoisosassa. Metroasema avattiin 14. maaliskuuta 1956. Asema on suurimman osan vanhan Linjan 1 asemista tavoin maanpäällinen ja muistuttaakin enemmän paikallisjuna- kuin metroasemaa. Seuraava asema lounaaseen on Áno Patísia ja koilliseen Pefkákia. == Lähteet == Luokka:Ateenan metron asemat Luokka:Néa Ionía
Távroksen metroasema

Távros - Elefthérios Venizélos ( eli Σταθμός Ταύρος - Ελευθέριος Βενιζέλος, Stathmós Távros - Elefthérios Venizélos) on Ateenan metron asema Linjalla 1 (vihreä). Se sijaitsee Távroksen kaupungissa Suur-Ateenan lounaisosassa. Metroasema avattiin 6. helmikuuta 1989. Asema on suurimman osan vanhan Linjan 1 asemista tavoin maanpäällinen ja muistuttaakin enemmän paikallisjuna- kuin metroasemaa. Metroasema on omistettu 1900-luvun alkupuolen merkittävälle poliitikko Elefthérios Venizélokselle. Seuraava asema lounaaseen on Kallithéa ja koilliseen Petrálona. == Lähteet == Luokka:Ateenan metron asemat Luokka:Moscháto-Távros
Ulkomuseo

Ulkomuseo tai ulkoilmamuseo on museotyyppi, joka on muodostunut museoalueella olevista rakennuksista, joilla on jonkinlaista historiallista arvoa. Ulkomuseoiden rakennukset ovatkin museorakennusten eritystapauksia, sillä niissä itse rakennuksetkin ovat museoesineitä.Mattila & Kaukonen & Salmela, s. 119. Ulkomuseot ovat skandinavialainen keksintö: Ensimmäinen ulkomuseo oli Tukholmaan perustettu Skansen, joka avattiin 1891. Seuraavien kahden vuosikymmen aikana Skandinaviassa perustettiin Kulturen Lundiin, Norsk Folkemuseum Osloon, Maihaugen Lillehammeriin, Frilandsmuseet Lyngbyhyn ja Den Gamle By Aarhusiin. Ensimmäinen Skandinavian ulkopuolelle avattu ulkomuseo oli Alankomaiden Arnhemiin vuonna 1918 avattu Alankomaiden ulkomuseo. Tämän jälkeen ulkomuseoita alkoi syntyä muuallakin Euroopassa ja Yhdysvalloissa. Toisen maailmansodan jälkeen ne levisivät ympäri maailmaa. Monet ensimmäisistä ulkomuseoista keskittyi maaseutuun ja niiden kulttuuriin, mutta jo tanskalainen Den Gamle By esitteli kaupunkikulttuuria. Teollisuuskulttuuri on ollut nouseva teema 1960-luvulta lähtien, mutta sittemmin ulkomuseoiden moninaisuus on kasvanut. Ulkomuseot ovat siinä mielessä museoiden poikkeustapauksia, että niiden rakennuksetkin ovat osa museoesineistöä. Osa museotyötä onkin rakennusten säilyttäminen ja hoitaminen. Ulkomuseoiden rakennukset saattavat olla tehty materiaaleista, joista ei yleensä enää valmisteta rakennuksia. Tällaisia materiaaleja ovat esimerkiksi olki, kaisla, tuohi, turve ja lauta. Rakennusten uusiminen ja korjaaminen vaatiikin erikoistaitoja.Mattila & Kaukonen & Salmela, s. 124. == Lähteet == * === Viitteet === == Aiheesta muualla == *Euroopan ulkomuseoiden liitto AEOM *
Fitbit

Fitbit on yhdysvaltalainen puettavaa elektroniikkaa valmistava yritys. Se on yksi suurimmista aktiivisuusrannekkeiden valmistajista. Fitbit osti joulukuussa 2016 älykellopioneeri Pebblen ja tammikuussa 2017 Vector Watchin. Pian yritysostojen jälkeen Fitbit joutui kuitenkin vähentämään väkeä. Google osti Fitbitin 2,1 miljardilla dollarilla marraskuussa 2019. == Lähteet == == Aiheesta muualla == * Viralliset verkkosivut Luokka:Yhdysvaltalaiset elektroniikkayhtiöt Luokka:Sulautettu tietotekniikka
Tom McCullough

Tom McCullough (s. 22. syyskuuta 1975)F1pulse on brittiläinen Force Indian Formula 1 -tallin insinööri. McCullough aloitti uransa Williamsilla vuonna 2002. McCullough on toiminut Williamsilla muun muassa Nico Hülkenbergin, Rubens Barrichellon ja Bruno Sennan kisainsinöörinä.Sauber’s engineering chief McCullough heads back to UK Kaudella 2013 hän toimi Sauberin pääinsinöörinä.Sauber confirms McCullough departure Kaudesta 2014 lähtien McCullough on toiminut puolestaan Force Indian pääinsinöörinä.Lead Sauber engineer flees to Force India == Ura == Kilpailuinsinööri Kilpailuinsinööri Kilpailuinsinööri Kaudet Kuljettaja Talli 2010 Nico Hülkenberg Williams 2011 Rubens Barrichello Williams 2012 Bruno Senna Williams Pääinsinööri Pääinsinööri Pääinsinööri Kaudet Talli Talli Talli 2013 Sauber Sauber Sauber 2014– Force India Force India Force India == Lähteet == Luokka:Brittiläiset insinöörit Luokka:Formula 1 -tallien työntekijät Luokka:Vuonna 1975 syntyneet Luokka:Elävät henkilöt
ER-kaavio

ER-kaavio tai ER-malli () on entiteettien suhteita kuvaava malli, mutta yleisemmin sitä käytetään tietokantojen suunnittelussa ja mallintamisessa. ER- kaavion kehitti Peter Chen, ja se julkaistiin vuonna 1976. Chenin malli on laajimmin tunnettu, vaikka muita esitystapoja on ollut jo ennen Chenin versiota. ER-kaavion tehtävä on kuvata tietorakenteita graafisessa muodossa. Keskeisimpiä elementtejä ovat neliskulmaiset laatikot, jotka kuvaavat jotain kohdetta; luokkaa tai tietokannan taulua (eli entiteettiä). Jokaisella entiteetillä on myös ominaisuustietoja (attributteja), joita kuvataan ja eritellään ellipsin muodolla. Attribuuttitiedoissa on useimmiten käytössä seuraava merkintätapa: * Pääavaimet _alleviivataan_ * Ns. heikon entiteetin tunniste alleviivataan katkoviivalla * Moniarvoinen attribuutti ympäröidään kahdella viivalla * Muista attribuuteista johdettavat arvot ympäröidään katkoviivalla Koska entiteetit ovat keskenään (käytännössä aina) erilaisissa suhteissa, kuvataan suhteita vinoneliön muotoisilla kuvioilla. Suhteen ohessa määritellään myös tietojen keskinäinen suhde (Esimerkiksi yhden-suhde-moneen: `1:n`). Suhteiden kuvaamiseen ei ole yhtä vakiintunutta tapaa, vaan merkintätavat vaihtelevat symboleista kirjaimiin ja numeroihin. ==Lähteet== == Aiheesta muualla == Luokka:Tietokannat Luokka:Diagrammit
Pentti Kujala

Pentti Johannes Kujala (18. toukokuuta 1919 Isokyrö – 13. heinäkuuta 2005Kadettiupseerit 1920–2010, s. 419. Kadettikunta/Upseeriliitto, Helsinki 2010.) oli suomalainen upseeri, joka toimi muun muassa Panssarikoulun johtajana. Kujalan vanhemmat olivat maanviljelijä Matti Kujala ja Maija Soini. Hänen puolisonsa vuodesta 1946 oli Kerttu Sivuoja. Kujala kävi 5/8 luokkaa Raahen Porvari- ja Kauppakoulua ja kauppaopiston, Kadettikoulusta hän valmistui 1949 ja suoritti esiupseerikurssin 1959. Talvisodassa Kujala toimi nuorempana upseerina Jalkaväkirykmentti 68:ssa, jatkosodassa nuorempana upseerina ja komppanianpäällikkönä Jalkaväkirykmentti 13:ssa ja komppanianpäällikkönä Jalkaväkirykmentti 45:ssä. Hän haavoittui kolme kertaa ja oli 55% sotainvalidi. Nuorempana upseerina 13. Prikaatissa Kujala toimi välirauhan aikana 1940–1941 ja Rajavartiorykmentti 1:ssä 1945–1947. Komppanianpäällikkö ja aliupseerikoulun johtaja hän oli 1947–1952 ja Jääkäripataljoona 1:n koulutus- ja järjestelyupseeri 1952–1959. Panssariprikaatin esikunnan koulutustoimiston päällikkönä Kujala toimi 1959–1966, Etelä-Suomen sotilasläänin koulutustoimiston esiupseerina 1966, Panssariprikaatin esikuntapäällikkönä 1966–1968 ja Panssarikoulun johtajana 1968–1970. Etelä-Suomen sotilasläänin esikunnan toimistopäällikkö Kujala oli 1970–1973 ennen eroamistaan vakinaisesta palveluksesta 1973. Kujala ylennettiin reservin vänrikiksi 1939, luutnantiksi 1941, kapteeniksi 1944, majuriksi 1959 ja everstiluutnantiksi 1966. ==Lähteet== Luokka:Suomalaiset upseerit Luokka:Vuonna 1919 syntyneet Luokka:Vuonna 2005 kuolleet
OxygenOS

OxygenOS on OnePlussan puhelimilleen kehittämä Androidiin perustuva käyttöjärjestelmä. Sen Kiinan markkinoille suunniteltua versiota kutsutaan nimellä HydrogenOS (). OxygenOS toimii OnePlussan kaikkien OnePlus Onen jälkeen julkaisemien puhelinten oletuskäyttöjärjestelmänä. OxygenOS on käyttöliittymältään pitkälti puhtaan Androidin kaltainen, mutta normaalia Androidia laajemmin muokattavissa. == Kehitys ja historia == OnePlus käytti OnePlus Onen alkuperäisenä oletuskäyttöjärjestelmänä CyanogenModia. OnePlus Onen myynti kielletiin Intiassa CyanegonModin omistaja Cyanogenin ja Micromaxin välisen yksinoikeussopimuksen takia. Vuoden 2015 alussa OnePlus alkoi kehittää omaa käyttöjärjestelmäänsä. Sen nimeksi valittiin käyttäjien jättämistä ehdotuksista OxygenOS, joka tarkoittaa happikäyttöjärjestelmää (oxygen operating system). Helmikuussa 2015 OnePlus paljasti lisää vielä julkaisemattomasta OxygenOS:stä. Siitä pyrittiin tekemään mahdollisimman virtapihi, tehokas ja käyttöliittymältään virtaviivainen. OxygenOS pyrittiin alun perin julkaisemaan vuoden 2015 maaliskuussa. OxygenOS:n julkaisu kuitenkin venyi huhtikuun puolelle. Ensimmäinen versio perustui Android 5.0.2:een. OnePlus ilmoitti huhtikuussa 2015 julkaisevansa OxygenOS:stä Kiinan markkinoille oman version, jota kutsutaan nimellä HydrogenOS (lyh. H2OS). Säästääkseen käyttöjärjestelmän kehityksessä käytettäviä resursseja OnePlus yhdisti OxygenOS:n ja HydrogenOS:n kehitystiimit syyskuussa 2016. == Vastaanotto == Muutama kuukausi OxygenOS:n julkaisun jälkeen Mobiili.fi arvosteli sen. Se piti sitä graafisesti yhtenäisenä ja nopeana, mutta liian normaalin Androidin kaltaisena. Se sai kritiikkiä myös CyanogenModia karsitummista ominaisuuksista ja pohjautumisesta silloin jo vanhaan Android 5.0.2:een. Taskumuron arvostelija Juha Kokkosen mukaan OxygenOS pääsi eroon häiritsevistä bugeistaan OnePlus 3T:n kohdalla. == Lähteet == == Aiheesta muualla == * Verkkosivut Luokka:Android-forkit
SpaceX CRS-12

SpaceX CRS-12 (myös SpX-12) on SpaceX:n suunniteltu rahtilento kansainväliselle avaruusasemalle. Yhtiön Falcon 9 Full Thrust -raketin on tarkoitus laukaista Dragon-rahtikapseli hyötykuormineen 1. elokuuta 2017. Lento kuuluu NASAn Commercial Resupply Services -ohjelmaan. == Laukaisuajankohdan kehitys ja valmistelut == CRS-12 oli viimeinen 12 alkuperäisestä CRS-ohjelman puitteissa SpaceX:ltä tilatuista kansainvälisen avaruusaseman rahtilennoista. Lento oli alun perin tarkoitus laukaista 15. joulukuuta 2016, mistä sitä lykättiin ensin vuoden 2017 ensimmäiseen neljännekseen, sitten 8. huhtikuuta, 1. kesäkuuta, ja lopulta 1. elokuuta. == Kuorma == Lennon on tarkoitus viedä asemalle 2 349 kilogrammaa paineistettua ja 961 kg paineistamatonta hyötykuormaa. Kapselin paineistamattoman rahtitilan hyötykuormaksi on suunniteltu 1011–1015 elektronivoltin kosmisten hiukkasten alkuainekoostumusta tutkivaa CREAM-hyötykuormaa. == Lähteet == Luokka:SpaceX Luokka:Vuoden 2017 avaruustoiminta
Bradley Joyce

Bradley Joyce on brittiläinen Force Indian Formula 1 -tallin insinööri. Bradley aloitti uransa Jordanilla vuonna 2005.Just who does what at Jordan and who has gone? Sitä ennen hän työskenteli Nissan World Series -sarjassa Carlin -tallissa.Class of 2013 – Who are the Williams, Force India & Sauber Race Engineers? Kaudet 2005–2006 Joyce toimi Tiago Monteiron kisainsinöörinä, ja seuraavalla kaudella Adrian Sutilin kisainsinöörinä.Burgess hält große Stücke auf die MF1-Racing-FahrerTulokaskuski Sutil lähtee F1-kauteen rauhallisin mielin Kaudet 2008–2009 hän toimi Giancarlo Fisichellan kisainsinöörinä.Fórmula 1 – 2008 | elmundo.es -deportes2009: Teamsteckbrief Force India – kickerl Sen jälkeen hän toimi jälleen kaudet 2010–2011 ja 2013 Sutilin kisainsinöörinä. Kaudet 2012, 2014–2016 hän toimi puolestaan Nico Hülkenbergin kisainsinöörinä. == Ura == Kilpailuinsinööri Kilpailuinsinööri Kilpailuinsinööri Kaudet Kuljettaja Talli 2005–2006 Tiago Monteiro Jordan, Midland 2007, 2010–2011, 2013 Adrian Sutil Spyker, Force India 2008–2009 Giancarlo Fisichella Force India 2012, 2014–2016 Nico Hülkenberg Force India == Lähteet == Luokka:Brittiläiset insinöörit Luokka:Formula 1 -tallien työntekijät Luokka:Syntymävuosi puuttuu Luokka:Elävät henkilöt
Sesay

Sesay on muun muassa seuraavien henkilöiden sukunimi: *Hassan Sesay (s. 1987), sierraleonelainen jalkapalloilija *Lamin-Sullay Sesay (1965–2004), sierraleonelainen kirjailija ja toimittaja *Muwahid Sesay (s. 1984), sierraleonelainen jalkapalloilija Luokka:Sukunimet